Principale atribuții Șef serviciu în cadrul Serviciului Contabilitate, Finanţe, Administrativ

a) Organizează, conduce, coordonează și controlează activitatea Serviciului în vederea aplicării actelor
normative specifice domeniului de activitate;
b) Elaborează proiectul bugetului de venituri şi cheltuieli, respectiv proiectul bugetului de cheltuieli pentru
serviciul public descentralizat, în baza propunerilor primite de la compartimentele de specialitate, îl prezintă
conducătorului unităţii şi - după însuşirea de către acesta - îl transmite în termenul solicitat ordonatorului
principal de credite;
c) Exercită controlul financiar preventiv asupra documentelor şi operaţiunilor referitoare la drepturile şi
obligaţiile patrimoniale ale unităţii, în faza de angajare şi de plată, în raporturile cu alte persoane juridice sau
fizice;
d) Organizează şi ţine evidenţa contabilă şi evidenţa tehnic-operativă la zi: înregistrează operaţiunile
patrimoniale în contabilitate în baza documentelor justificative, în mod cronologic şi sistematic, potrivit
planului de conturi pentru instituţii publice şi normelor metodologice emise de Ministerul Finanţelor;
întocmeşte balanţele de verificare, fişele conturilor (sintetic şi analitic), registrele contabile (registrul jurnal,
registrul inventar); trimestrial, întocmeşte darea de seamă contabilă, o înaintează spre aprobare
conducătorului unităţii şi o depune la Primăria Municipiului Sf. Gheorghe la termenul solicitat;
e) Eliberează, la cererea organelor de control, documentele solicitate de acestea, dă informaţii şi explicaţii,
verbal şi în scris, în legătură cu problemele controlate; asigură condiţiile pentru buna desfăşurare a controlului;
f) Răspunde de exactitatea şi realitatea înregistrărilor contabile efectuate, a datelor cuprinse în balanţele de
verificare şi darea de seamă contabilă, de efectuarea inventarierii patrimoniului cel puţin o dată pe an şi
reflectarea rezultatelor inventarierii în bilanţul contabil;
g) Răspunde de păstrarea şi arhivarea documentelor financiar-contabile, conform prevederilor legale;
h) Răspunde pentru respectarea normelor privind încadrarea gestionarilor, constituirea de garanţii, obligaţiile
şi răspunderile acestora;
i) Răspunde de virarea obligaţiilor unităţii către terţe persoane fizice şi juridice la termenele stabilite, de
achitarea furnizorilor, creditorilor etc.;
j) Întocmeşte situaţiile solicitate de Primăria Municipiului Sf. Gheorghe, de organele administraţiei financiare
etc. şi le transmite la termenul stabilit;
k) Răspunde de încadrarea în prevederile BVC şi a bugetului de cheltuieli aprobat a cheltuielilor angajate şi a
plăţilor efectuate;
l) Organizează circuitul intern al documentelor financiar-contabile;
m) Colaborează cu delegaţii firmelor parteneri;
n) Aplică în mod unitar legislația specifică și se consultă cu consilierul juridic al Direcției de Asistență Socială
Sfântu Gheorghe pentru interpretarea și aplicarea corectă a prevederilor legale;
o) Informează personalul din subordine cu privire la reglementările legislative în vigoare și la modificările intervenite în domeniu;
p) Contrasemnează actele întocmite de personalul din subordine (adrese, adeverințe, statistici, rapoarte,
informări etc;
q) Urmărește îndeplinirea atribuțiilor de serviciu de către personalul din subordine și verifică rezolvarea la timp
și în mod corect a lucrărilor repartizate;
r) Repartizează corespondența și lucrările primite spre soluționare personalului din subordine, pe cale
ierarhică;
s) Propune bibliografia și participă în comisiile de concurs pentru ocuparea posturilor vacante din
organigrama Direcției de Asistență Socială Sfântu Gheorghe;
t) Coordonează, îndrumă și controlează activitatea personalului serviciului și propune organului competent
aplicarea sancțiunilor disciplinare, în condițiile legii, pentru neîndeplinirea corespunzătoare a atribuțiilor;
u) Asigură buna desfășurare a raporturilor de muncă în cadrul serviciului, cu respectarea legislației muncii și a
normelor din domeniul furnizării serviciilor sociale;
v) Propune aprobarea structurii organizatorice și a numărului de personal necesar funcționării serviciului;
w) Stabilește standardele de performanță și evaluează performanțele profesionale ale personalului din
subordine;
x) Identifică nevoile de instruire ale personalului din subordine și se ocupă de perfecţionarea pregătirii
personale al acestuia.
[bookmark: _GoBack]a) Verifică respectarea programului de lucru și monitorizează prezența personalului la serviciu, precum și
deplasările în interes de serviciu;
b) Înaintează programările concediilor de odihnă și comunică compartimentului resurse umane situațiile
aprobate, asigurând continuitatea activității serviciului;
c) Propune aprobarea cererilor de concediu în conformitate cu programarea anuală;
d) Comunică compartimentului resurse umane prin adrese/referate modificarea atribuțiilor ca urmare a
modificărilor legislative intervenite în domeniul de activitate;
e) Elaborează și actualizează fișele de post ale angajaților serviciului și comunică modificările
compartimentului resurse umane, în cazul schimbărilor legislative;
f) Analizează necesarul de aprovizionare al compartimentelor din subordine;
g) Răspunde de calitatea activităților desfășurate în cadrul serviciului și dispune măsuri de organizare pentru
îmbunătățirea acestora sau formulează propuneri în acest sens;
h) Organizează activitatea personalului și asigură respectarea regulamentului de organizare și funcționare;
i) Asigură comunicarea și colaborarea permanentă cu compartimentele Direcției de Asistență Socială Sfântu
Gheorghe, cu instituții publice locale și organizații ale societății civile, în interesul beneficiarilor;
j) Respectă termenul legal de soluționare a documentelor repartizate și înaintează documentațiile, în termen,
superiorilor ierarhici pentru avizare și aprobare;
k) Participă la întocmirea dărilor de seamă statistice din sfera de activitate a serviciului;
l) Informează superiorul ierarhic asupra aspectelor relevante din sfera de activitate și propune măsuri de
soluționare;
m) Instruiește personalul din subordine privind aplicarea unitară a legislației și a modificărilor legislative,
desfășoară acțiuni de inserție socio-profesională a noilor angajați ai seviciului;
n) Urmărește respectarea normelor de conduită și disciplină de către personalul din subordine;
o) Analizează și susține propunerile motivate ale personalului pentru îmbunătățirea activității serviciului;
p) Asigură comunicarea către personal a hotărârilor, dispozițiilor și deciziilor cu caracter normativ;
q) Participa la diverse traininguri, workshopuri, seminare, congrese de specialitate etc.
r) Păstrează confidențialitatea informațiilor și documentelor de care ia cunoștință în exercitarea atribuțiilor de
serviciu;
s) Participă la elaborarea strategiilor în domeniul social și a Planului anual de acțiune, în conformitate cu
prevederile legale;
t) Își dă acordul cu privire la detașarea, delegarea, mutarea, promovarea, perfecționarea profesională a personalului pe care îl coordonează;
u) Îndeplinește orice alte sarcini și atribuții dispuse de directorul executiv, precum și alte activități relevante pentru realizarea scopului postului;
